[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 17.9.2009

COM(2009) 486 final2006/0258 (COD)

Γνώμη της Επιτροπής

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά πρόταση για κανονισμό του Ευρωπαϊκού Κοινοβουλίου και του Συμβουλίου σχετικά με τις στατιστικές για τα φυτοπροστατευτικά προϊόντα, που τροποποιεί την πρόταση της Επιτροπής σύμφωνα με το άρθρο 250 παράγραφος 2 της συνθήκης ΕΚ

2006/0258 (COD)

Γνώμη της Επιτροπής

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚσχετικά με τις τροπολογίες του Ευρωπαϊκού Κοινοβουλίουστην κοινή θέση του Συμβουλίου όσον αφοράπρόταση για κανονισμό του Ευρωπαϊκού Κοινοβουλίου και του Συμβουλίου σχετικά με τις στατιστικές για τα φυτοπροστατευτικά προϊόντα, που τροποποιεί την πρόταση της Επιτροπήςσύμφωνα με το άρθρο 250 παράγραφος 2 της συνθήκης ΕΚ

1. Εισαγωγή

Το άρθρο 251 παράγραφος 2, τρίτο εδάφιο, στοιχείο γ), της Συνθήκης ΕΚ ορίζει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή εκθέτει παρακάτω τη γνώμη της σχετικά με την τροπολογία που πρότεινε το Κοινοβούλιο.

2. Ιστορικό

Ημερομηνία διαβίβασης της πρότασης στο ΕΚ και το Συμβούλιο (Έγγραφο COM(2006) 778 τελικό - 2006/0258 (COD)) | 11 Δεκεμβρίου 2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 11 Ιουλίου 2007 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 12 Μαρτίου 2008 |

Ημερομηνία έκδοσης της κοινής θέσης (με ομοφωνία): | 20 Νοεμβρίου 2008 |

Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση | 24 Απριλίου 2009 |

3. Αντικείμενο της πρότασης

Ο προτεινόμενος κανονισμός δημιουργεί ένα νομικό πλαίσιο και ορίζει εναρμονισμένους κανόνες για τη συλλογή και τη διάδοση των στατιστικών σχετικά με την πώληση και τη χρήση φυτοπροστατευτικών προϊόντων. Ειδικότερα, ορίζει τους κανόνες σχετικά με: τη συχνότητα συλλογής στοιχείων (ετήσια για τις πωλήσεις - κάθε 5 χρόνια για τη χρήση)· τις μεθόδους συλλογής στοιχείων, με σημαντική ευελιξία για τα κράτη μέλη· τη μορφή και την περιοδικότητα των υποχρεώσεων υποβολής εκθέσεων, οι οποίες μπορούν να διευκρινιστούν αναλυτικά από την Επιτροπή μέσω της διαδικασίας επιτροπολογίας. |

- Ο κανονισμός σχετικά με τις στατιστικές για τα φυτοπροστατευτικά προϊόντα είναι μέρος μιας δέσμης νομοθετικών μέτρων στα οποία συμπεριλαμβάνεται η πρόταση οδηγίας του Ευρωπαϊκού Κοινοβουλίου και του Συμβουλίου για τον καθορισμό πλαισίου κοινοτικής δράσης με σκοπό την επίτευξη αειφόρου χρήσης των φυτοφαρμάκων (COM(2006) 373 τελικό) και η πρόταση του Ευρωπαϊκού Κοινοβουλίου και του Συμβουλίου σχετικά με τη διάθεση στην αγορά φυτοπροστατευτικών προϊόντων (COM(2006) 388 τελικό), που εξετάζονται στο πλαίσιο της διαδικασίας συναπόφασης (Συμβούλιο Υπουργών Γεωργίας)

4. Γνώμη της Επιτροπής επί της τροπολογίας που πρότεινε το Ευρωπαϊκό Κοινοβούλιο

Η Επιτροπή δέχεται την τροπολογία 41.

Συγχρόνως, η Επιτροπή εκφράζει την ικανοποίησή της για την πρόσκληση προς το Συμβούλιο από τους προέδρους των πολιτικών ομάδων του Ευρωπαϊκού Κοινοβουλίου για την επιβεβαίωση του συνόλου της συμβιβαστικής λύσης όπως προέκυψε από τη διαπραγμάτευση κατά τη διάρκεια του σταδίου της δεύτερης ανάγνωσης μεταξύ των αντιπροσώπων του Ευρωπαϊκού Κοινοβουλίου και του Συμβουλίου.

5. Συμπέρασμα

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.